“பெரிய ஆபத்து. ட்ரினிடாட் என்று ஒரு தீவு இருக்கிறது. அங்கும் தமிழர்கள் இருக்கிறார்கள். ஆறுமுகம் என்ற பெயர் இருக்கும், தமிழ்ச் சடங்குகளும் செய்வார்கள். ஆனால் தமிழ் தெரியாது. உண்மையில் அவர்கள், அங்கு குடியேறியவர்கள் அல்ல. அகதிகளாகச் சென்றவர்கள். அங்கு அவர்கள் வேறொரு மொழியின் கீழ் அடிமைக்குள்ளாகி வாழ்ந்து கொண்டிருக்கிறார்கள். அப்படி வாழும்போது தான் தாய்மொழி மீது அவர்களுக்கு உணர்வெழுகிறது. இங்குள்ளவர்கள் உணர்வற்றவர்களாகி விட்டார்கள். இந்த மாதிரி விபத்து வேறெந்த மொழிகளுக்கு நிகழ்ந்துள்ளதா என்று ஆராய்ந்து பார்க்கவேண்டும். அம்மொழி என்ன ஆனது என்றும் தெரிந்து கொள்ளவேண்டும்."